Bajarê Toronto yê Kanada de bi wesîleya serrgêra qirkerdişanê Roboskî û Mereşî virardişêk ame viraştene.
Vîrardişo ke bi seyan kesî tewrê ci bîyî, bi rêzgirewtişî dest pêkerd û dima ra derheqê qirkerdişanê Mereş û Roboskî de sînevîzyon ame seyrkerdene.  Bado zî bi deyîran ê ke ameyî qetilkerdene,ameyî yadkerdene. Qiseykerdişan de  bi dej û hêrsî mesajê xoverdayîşî ameyî dayene.
Ame vatene ke  qirkerdişê Roboskî zî sey qirkerdişê Mereşî bi destê dewlete ame viraştene. Coka qetilkarî herinda cezakerdişî de  ameyî mukafatkerdene. No zî vernîya qirkerdişanê bînan akeno. La rixhê heme hêriş û qirkerdişan şarê Kurdî û Elewîyî ne nasname ne zî îtîqatê xo caverdene.
